Memry Savanhu

Memry Savanhu (tí a tún le kọ bíi Memory Savanhu ) jẹ́ òṣèré Nollywood ọmọ bíbí orílẹ̀-èdè Sìmbábúè, olùgbéré-jáde, àti olùṣòwò tí ó n gbé ní ìlú Èkó, orílẹ̀-èdè Nàìjíríà, lẹ́hìn tí ó kó kúrò ní ìlú Lọ́ndọ̀nù. Ó ṣe àkọ́kọ́ ipa fíìmù rẹ̀ nínu eré tí àkọ́lé rẹ̀ jẹ́ Distance Between ní ọdún 2008. Ó ti wá ṣe bẹ́ẹ̀ kópa nínu ọ̀pọ̀lọpọ̀ àwọn fíìmù Nollywood láti ìgbà náà tó fi mọ́ One Fine Day, On Bended Knees àti '76. Òun ni olùdásílẹ̀ ilé-iṣẹ́ agbéréjáde kan tí orúkọ rẹ̀ jẹ́ Memkay Productions.

 Ètò ayé àti ẹ̀kọ́ rẹ̀ 
A gbọ́ wípé orílẹ̀-èdè Sìmbábúè ni wọ́n bí Savanhu sí, ó sì sọ di mímọ̀ pé ẹ̀yà Zezuru ni òún jẹ́. Ó kọ́ ẹ̀kọ́ ìmọ̀ eré ṣíṣe ní ìlú Lọ́ndọ̀nù àti ìmọ̀ fíìmù ní ilé-ẹ̀kọ́ gíga New York Film Academy tí ó wà ní Abu Dhabi, UAE.

 Iṣẹ́ rẹ̀ 
Savanhu ṣe àgbéjáde àkọ́kọ́ fíìmù rẹ̀ tí àkọ́lé rẹ̀ n ṣe Distance Between ní ọdún 2008. Olùdarí eré náà ni Izu Ojukwu tí àwọn olùkópa síì pẹ̀lú Rita Dominic, Mercy Johnson, Kalu Ikeagwu àti Yemi Blaq. Lára àwọn eré rẹ̀ míran tí ó gbé jáde ni One Fine Day, Cougars Reloaded, Catwalq àti On Bended Knees. Ní ọdún 2016, ó kópa gẹ́gẹ́ bi "Eunice" nínu eré Izu Ojukwu kan tító dá lóri ìtàn ogun tí àkọ́lé rẹ̀ jẹ́ '76. Àwọn olùjọkópa rẹ̀ tún pẹ̀lú Rita Dominic, Ramsey Nouah, Chidi Mokeme, Ibinabo Fiberesima àti Daniel K. Daniel. Fíìmù náà jáde ní 3 Oṣù Kọkànlá, Ọdún 2016.

Ní ọdún 2014, wọ́n yàán fún àmì-ẹ̀yẹ "Best Actor UK Female" níbi ayẹyẹ Zulu African Academy Awards (ZAFAA), tí ó wáyé ní Ìlú Lọ́ndọ̀nù fún ipa rẹ̀ nínu fíìmù Maria's Vision. 

Ní ọdún 2015, wọ́n tún yàán fún àmì-ẹ̀yẹ Sìmbábúè International Women Awards (ZIWA) tí ó wáyé ní ìlúBirmingham tí ó wà ní UK ní Oṣù Kẹẹ̀wá ọdún náà,  gẹ́gẹ́bí ìwé ìròyìn The Herald ti Sìmbábúè ti ṣe gbe síta. 

 Àwọn eré rẹ̀ 

 Àwọn sinimá àgbéléwò rẹ̀ 
ỌdúnFíìmùIpaAkọ́sílẹ̀Ìtọ́kasí2016'76Actress (Eunice)Drama, Romance2015One Fine DayActressDrama, Romance2014Maria's VisionActress (Maria)Romance, Drama2013On Bended KneesActressDrama2009NnendaActressDrama2008Distance BetweenProducerRomance, Drama

 Eré tẹlifíṣọ̀nù rẹ̀ 
Ọdún Fíìmù Ipa Àkọsílẹ̀ Ìtọ́kasí 2012 - Catwalq (also Lagos Catwalk) Actress TV series, Soap opera, Drama 

 Àwọn ìgbóríyìn rẹ̀ 
Ọdún Ayẹyẹ Àmì-ẹ̀yẹ Èsì 2015 ZIWA Nollywood contribution Yàán  2014 ZAFAA Best Actor UK Female Yàán

 Ọ̀rọ̀ ayé rẹ̀ 
Ìwé ìròyìn Pulse Nigeria jẹ́ kó di mímọ̀ wípé Savanhu ti kọ ọkọ rẹ̀ sílẹ̀, ó sì ti ní àwọn ọmọ méjì.

 Àwọn ìtọ́kasí 

 Àwọn ìtakùn Ìjásóde 

 Memry Savanhu on IMDb
 Memry Savanhu  on Flixanda
 Memry Savanhu on Nollywood Reinvented.
 Zimbabwean-born Actress ‘Memry Savanhu’, based in London Relocated Fully to Lagos, Nigeria to act in Nollywood Films – Check Out Her Photos! on Golden Icon
 Memry Savanhu  on Search.co.zw
 Jara: Memry Savanhu on Africa Magic
Ẹ̀ka:Àwọn ènìyàn alààyè